कोरगांव ः संवसारीक पर्यावरण दिसाचो एक वांटो म्हणून गोंय विज्ञान केंद्र, मिरामार हांणी राज्य कुटुंब कल्याण ब्युरो आनी भलायकी सेवा संचालनालय हांच्या जोड पालवान 9 जुलयाक अखील गोंय उच्च माध्यमीक विद्यालय पांवड्यार निबंद लेखन सर्त घडोवन हाडिल्ली.
 हे सर्तींत पुनीत मनोहर तळवणेकार (सरकारी उच्च माध्यमीक विद्यालय, पेडणें) हो पयल्या क्रमांकाचो मानकरी थारलो. दुसरें इनाम सावनी प्रशांत कामुलकार (श्री कमलेश्वर उच्च माध्यमीक विद्यालय, पेडणें) हिका फावो जालें जाल्यार तिसरें इनाम मुस्कान हसन छप्परबंद (ज्ञानप्रसारक मंडळ उच्च माध्यमीक विद्यालय, दिवचल) हिणें मेळयलें.
 हे सर्तीचें पयलें उमेद वाडोवपी इनाम सर्वज्ञा पाटील (एस. एस. समिती उच्च माध्यमीक विद्यालय, फोंडें) दुसरें दीक्षा तारी (वसंत कुंकळेकार उच्च माध्यमीक विद्यालय) तिसरें बेनाती फर्नांडीस (अवर लेडी आॅफ रोझरी उच्च माध्यमीक विद्यालय, दोना पावला) चवथें मिनोषका पीटर (रोझरी उच्च माध्यमीक विद्यालय, नावेली) आनी पांचवें उमेद वाडोवपी इनाम आॅर्सन अल्वारीस (एस. टी. झेव्हियर उच्च माध्यमीक विद्यालय, म्हापशें) हांकां मेळ्ळें.
 पुनीताक ह्या येसांत सरकारी उच्च माध्यमीक विद्यालय, पेडणेची प्राचार्य तेमी अल्वारीस, उपप्राचार्य कीर्तीमाला परब आनी हेर शिक्षकांचें मार्गदर्शन लाबलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 